text: Боуен терапия е съвместима, както с традиционната, така и с алтернативната медицина. Тя е чудесна съпътстваща методика за усилване и подобряване на резултатите. Процесът на възстановяване започва още с началото на сеанса и продължава до 7-10 дни след това. За да се извлече максимален ефект от Боуен терапия е важно да се спазват няколко препоръки – да се пие повече вода (около 30 мл на кг тегло), да има движение (дори само ходене) в деня на процедурата и следващия, както и да се пази тялото от рязка смяна на температурите (топъл душ вместо контрастен). В седмицата след Боуен терапия е препоръчително да се избягват други терапии (мануални и/или енергийни), както и масажи.